CELEX: 62017TN0620
Language: sk
Date: 2017-09-08 00:00:00
Title: Vec T-620/17: Žaloba podaná 8. septembra 2017 – Teollisuuden Voima/Komisia

27.11.2017   
            
            
               SK
            
            
               Úradný vestník Európskej únie
            
            
               C 402/43
            
         Žaloba podaná 8. septembra 2017 – Teollisuuden Voima/Komisia
   (Vec T-620/17)
   (2017/C 402/57)
   Jazyk konania: angličtina
   
      Účastníci konania
   
   
      Žalobkyňa: Teollisuuden Voima Oyj (Eurajoki, Fínsko) (v zastúpení: M. Powell, Solicitor, Y. Utzschneider, K. Struckmann a G. Forwood, lawyers)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie EÚ 2017/1021 z 10. januára 2017 o štátnej pomoci SA.44727 2016/C (ex 2016/N), ktorú Francúzsko zamýšľa poskytnúť v prospech skupiny Areva, (1)
               
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza päť žalobných dôvodov.
   
            
               1.
            
            
               Prvý žalobný dôvod založený na nedostatočnom odôvodnení Komisie v rozpore s článkom 296 ZFEÚ z dôvodu nadmerných úprav uverejneného znenia napadnutého rozhodnutia, ktoré znemožnili, aby sa žalobkyňa oboznámila s odôvodnením a Súdny dvor rozhodnutie preskúmal.
            
         
            
               2.
            
            
               Druhý žalobný dôvod založený na údajne zjavne nesprávnom posúdení týkajúcom sa obnovenia dlhodobej životaschopnosti skupiny Areva.
               Žalobkyňa v tomto smere odkazuje na usmernenia Komisie o štátnej pomoci na záchranu a reštrukturalizáciu nefinančných podnikov v ťažkostiach, podľa ktorých sa vyžaduje, aby plán reštrukturalizácie obnovil v prijateľnej časovej lehote a na základe realistických predpokladov dlhodobú životaschopnosť príjemcu. (2)
               
            
         
            
               3.
            
            
               Tretí žalobný dôvod založený na zjavne nesprávnom posúdení navrhovaných opatrení, ktorých účelom je obmedziť narušenie hospodárskej súťaže na hlavnom trhu, na ktorom bude skupina Areva po reštrukturalizácii pôsobiť.
            
         
            
               4.
            
            
               Štvrtý žalobný dôvod založený na nesprávnom posúdení spočívajúcom v podmienení štátnej pomoci nevhodnými a nedostatočnými podmienkami.
            
         
            
               5.
            
            
               Piaty žalobný dôvod založený na zjavne nesprávnom konštatovaní o zlučiteľnosti štátnej pomoci s vnútorným trhom vzhľadom na skutočnosť, že navrhnutý plán reštrukturalizácie neposkytuje dostatočné záruky v tom zmysle, že Areva bude môcť zaistiť včasné dodanie projektu OL3, čo je v rozpore s niektorými cieľmi Zmluvy o EÚ, ktoré by mali byť zohľadnené pri posudzovaní zlučiteľnosti štátnej pomoci.
            
         
      (1)  Ú. v. EÚ L 155, 2017, s. 23.
   
      (2)  Ú. v. EÚ C 249, 2014, s. 1, bod 47.